stanford-oval/wikipedia huggingface dataset:
מארלי שלטון
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | גרנד קניון | אמנדה |  |
| 1993 | The Sandlot | וונדי פפרקורן |  |
| 1994 | Hercules in the Underworld | איול |  |
| 1995 | Nixon | טריסיה ניקסון קוקס |  |
| 1997 | Warriors of Virtue | אליסיה |  |
| 1997 | Trojan War | ברוק קינגסלי |  |
| 1998 | פלזנטוויל | מרגרט הנדרסון |  |
| 1999 | Never Been Kissed | קריסטין |  |
| 1999 | The Bachelor | נטלי ארדן |  |
| 1999 | Protect-O-Man | פייג טרנר |  |
| 2000 | Lured Innocence | אלסי טאונסנד |  |
| 2001 | Sugar & Spice | דיאן וסטון |  |
| 2001 | יום אהבה קטלני | קייט דייוויס |  |
| 2001 | נער הבועה | קלואי |  |
| 2001 | On the Borderline | ניקי. |  |
| 2002 | Just a Kiss | רבקה |  |
| 2003 | Moving Alan | מליסה קנרד |  |
| 2003 | Dallas 362 | אמנדה |  |
| 2003 | Uptown Girls | אינגריד |  |
| 2003 | Grand Theft Parsons | סוזי |  |
| 2004 | The Old Man and the Studio | קייטלין | סרט קצר |
| 2005 | Don't Come Knocking | סטארלט |  |
| 2005 | עיר החטאים | הלקוח |  |
| 2006 | American Dreamz | ג'סיקה |  |
| 2006 | Jesus, Mary and Joey | מרי או'קלהן |  |
| 2006 | נשיקה אחרונה | אריאנה |  |
| 2007 | חסין מוות | דקוטה בלוק |  |
| 2007 | פלאנט טרור | דקוטה בלוק |  |
| 2007 | The Fifth Patient | הלן |  |
| 2008 | W. | פרן |  |
| 2009 | A Perfect Getaway | קליאו |  |
| 2009 | Women in Trouble | קורה |  |
| 2009 | (Untitled) | מדלין גריי |  |
| 2010 | אלקטרה לוקס | קורה |  |
| 2011 | צעקה 4 | סגן ג'ודי היקס |  |
| 2011 | The Mighty Macs | אחות יום ראשון |  |
| 2014 | Mediation | ויקטוריה לינדו | סרט קצר; מועמדות- ביצוע הטוב ביותר בקומדיה (New Filmmakers לוס אנג'לס) |
| 2014 | Decoding Annie Parker | ג'ואן פרקר |  |
| 2015 | נחמה | לורה מריווידר |  |
| 2018 | פרא | קרי אטקינס |  |
| 2022 | צעקה | שריף ג'ודי היקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | The Family Man | היידר | פרק: "Torn Between Two Brothers" |
| 1992 | Up to No Good | דניס הארמון | סרט טלוויזיה |
| 1992 | אריזה משפחתית | בקי סו | פרק: "Woman of the People" |
| 1992 | Bodies of Evidence | ג'ולי בלמונט | פרק: "The Edge" |
| 1992 | Camp Wilder | ג'ניפר | פרק: "Sophie's Birthday" |
| 1992 | Crossroads | קטי סטאל | פרק: "Freedom of the Road" |
| 1992 | Great Scott! | אליסון. | פרק: "Book Crook" |
| 1993 | In the Line of Duty: Ambush in Waco | לורה | סרט טלוויזיה |
| 1993 | Angel Falls | ברנדי דייר |  |
| 1994 | Dead at 21 | קרי סאליבן | פרק: "Love Minus Zero" |
| 1994 | McKenna | היידר | פרק: "Splendor in the McKenna Grass" |
| 1994 | A Friend to Die For | ג'יימי הול | סרט טלוויזיה |
| 1994 | Take Me Home Again | ליסה | סרט טלוויזיה |
| 1995 | Cybill | ג'אן | פרק: "The Big Sleep-Over" |
| 1996 | When Friendship Kills | ג'ניפר הרנסברגר | סרט טלוויזיה |
| 1998 | Fantasy Island | ג'יין. | פרק: "Pilot" |
| 2004 | Dark Shadows | ויקטוריה ווינטרס | פיילוט שלא נמכר |
| 2004 | Karen Sisco | מולי לוקאס | פרק: "Dog Day Sisco" |
| 2005 | אבא אמריקאי | בטסי ווייט (קול) | פרק: "Deacon Stan, Jesus Man" |
| 2008–2009 | Eleventh Hour | רייצ'ל יאנג | תפקיד ראשי |
| 2011 | Harry's Law | טמי בנוייט | פרק: "Bad to Worse" |
| 2013 | מד מן | קייט. | פרק: "To Have and to Hold" |
| 2014 | The Lottery | אליסון לנון | תפקיד ראשי |
| 2016 | Heaven Sent | מייר | סרט טלוויזיה של Lifetime |
| 2018 | Rise | גייל מאזוצ'לי | תפקיד ראשי |
| 2019 | ג'ון הנבל | קארי. | פרק: "Chivalry" |
| 2020 | Manhunt | האנה גריי | 3 פרקים |
| 2022–הווה | 1923 | אמה דוטון | תפקיד חוזר |
| 2024 | כללי המשחק | אריקה קנדי | פרק: "Mt. Shasta" |
בוקה צ'יקה

| --- | --- |

רחוב בעיר
 מדינה:  הרפובליקה הדומיניקנית הרפובליקה הדומיניקנית
 מחוז:  סנטו דומינגו
 תאריך ייסוד:  1779 
 שטח:  140.9 קמ"ר
 גובה:  13 מטרים
 אוכלוסייה:  ‏
  ‑ בעיר:  142,019 (2010)
  ‑ צפיפות:  1,008 נפש לקמ"ר (2010)
 קואורדינטות:  18°27′14″N 69°36′23″W﻿ / ﻿18.453888888889°N 69.606388888889°W﻿ / 18.453888888889; -69.606388888889 
 אזור זמן:  UTC -4
  מפת מיקום  מפה מפורטת   (למפת הרפובליקה הדומיניקנית מוגדלת) סנטו דומינגו לה וגה לה רומנה איגוויי סן קריסטובל סן פרנסיסקו דה מקוריס  סנטיאגו פוארטו פלטה האוקיינוס האטלנטי הים הקריבי האיטיבוקה צ'יקה (למפת הרפובליקה הדומיניקנית רגילה) סנטו דומינגו לה וגה לה רומנה איגוויי סן קריסטובל סן פרנסיסקו דה מקוריס  סנטיאגו פוארטו פלטה האוקיינוס האטלנטי הים הקריבי האיטיבוקה צ'יקה   he tabBackground:;tabBorder:#aaa;defaultTab:0;
 
בוקה צ'יקה (בספרדית: Boca Chica) היא עיר במחוז סנטו דומינגו שברפובליקה הדומיניקנית. במפקד האוכלוסין של 2010 מספר תושביה עמד על 142,019 תושבים. 78,882 חיו בעיר עצמה ו-63,137 התגוררו בפרבריה.
בבוקה צ'יקה יש חוף פופולרי הנושא את אותו שם. החוף שוכן כ-30 קילומטרים מזרחה לסנטו דומינגו בחוף הדרומי של האי היספניולה.
היסטוריה

בוקה צ'יקה במקור נוסדה על ידי חואן באוטיסטה ויסיני בורגוס, אשר הקים במקום מטעי הסוכר בתחילת המאה העשרים. תור הזהב של בוקה צ'יקה היה בשנת 1950, כאשר הדיקטטור רפאל טרוחיו הזמין את בנייתו של מלון מודרני בשם "Hamaca" אשר לאחר מכן הפך למעין סמל. המלון התפרסם בכך שטרוחיו העניק שם מקלט מדיני לפולחנסיו בטיסטה, לאחר המהפכה הקובנית. המלון נסגר כמעט מיד לאחר שטרוחיו נהרג במאי 1961, והוא נשאר נטוש במשך יותר מעשרים שנה. המלון נפתח מחדש בתחילת 1990.
במהלך שנות ה-50 וה-60 של המאה ה-20, משפחות מוכרות מהרפובליקה הדומיניקנית בנו מספר בתי קיץ לאורך החוף שהיה נגיש רק לבעלי תחבורה פרטית. אחרי 1970, החוף הפך יותר ויותר פופולרי והתחבורה הציבורית עזרה להפוך את בוקה צ'יקה לחוף עמוס מאוד. המקום כבר לא מבודד ושקט כפי שהיה בשנות ה-50 וה-60.
מאפיינים

המרחק קצר מעיר הבירה, המים הצלולים והחולות הלבנים הפכו את בוקה צ'יקה לאחד מאזורי החוף הצפופים של הרפובליקה הדומיניקנית, במיוחד בסופי שבוע ובחגים. אפשר ללכת בתוך המים כשהעומק בקושי משתנה, קו המים מגיע אל קו המותניים (או קצת יותר) כל הזמן. זה החוף הכי ידידותי למשפחה שמטיילת באזור. בבוקה צ'יקה יש שני איים קטנים, Los Pinos ו-La Matica, ושתי מרינות. יש במקום הרבה ברים, מסעדות, פיצה, דוכני מזכרות, דוכנים ומוזיקה רועשת כל היום.
בשנים האחרונות העיר הפכה למוצפת תיירים מצפון אמריקה ואירופה, במיוחד במהלך החודשים דצמבר עד אפריל. בערב, בוקה צ'יקה הופכת לעיר מלאה במסיבות, ברים וזנות.
תחבורה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

1 2  המפקד האוכלוסין והדיור הלאומי התשיעי 2010, כרך I: מידע כללי, משרד הסטטיסטיקה הלאומי של הרפובליקה הדומיניקנית (בספרדית).
↑  "In Dominican Republic seaside village, a virtual supermarket of sex".
| --- | --- |
בקרת זהויות :  NLI: 987007567322005171  LCCN: n88187476  VIAF: 130293674   WorldCat (עם VIAF): 130293674
מודה במקצת

במשפט העברי, מודה במקצת, הוא נתבע המודה בנכונות חלק מטענתו של התובע. התורה מחייבת נתבע שהודה במקצת להישבע על נכונות טענתו הנתונה במחלוקת עם התובע, על מנת שטענתו תתקבל כנכונה על ידי בית הדין. ואין פוטרים אותו משבועה מטעם מיגו, שהייתה לו טענה טובה יותר שיכול היה לכפור בחוב כולו, שכן קיימת לנו חזקה שאין אדם מעיז פניו בפני בעל חובו.
בימינו נוהגים בתי הדין להימנע ככל האפשר מלחייב נתבע בשבועה, ולכן מקובל שבית הדין מציע פשרה בין הצדדים, בה באה לידי ביטוי העובדה שהנתבע היה מחויב עקרונית בשבועה.
המקור בתורה

נאמר בתורה (ספר שמות, פרק כ"ב, פסוקים ו'–ח'):
כִּי יִתֵּן אִישׁ אֶל רֵעֵהוּ כֶּסֶף אוֹ כֵלִים לִשְׁמֹר וְגֻנַּב מִבֵּית הָאִישׁ, אִם יִמָּצֵא הַגַּנָּב יְשַׁלֵּם שְׁנָיִם. אִם לֹא יִמָּצֵא הַגַּנָּב וְנִקְרַב בַּעַל הַבַּיִת אֶל הָאֱלֹהִים אִם לֹא שָׁלַח יָדוֹ בִּמְלֶאכֶת רֵעֵהוּ. עַל כָּל דְּבַר פֶּשַׁע, עַל שׁוֹר עַל חֲמוֹר עַל שֶׂה עַל שַׂלְמָה עַל כָּל אֲבֵדָה אֲשֶׁר יֹאמַר כִּי הוּא זֶה עַד הָאֱלֹהִים יָבֹא דְּבַר שְׁנֵיהֶם אֲשֶׁר יַרְשִׁיעֻן אֱלֹהִים יְשַׁלֵּם שְׁנַיִם לְרֵעֵהוּ.
בתורה שבעל פה למדו מגזרה שווה לפסוק "שְׁבֻעַת ה' תִּהְיֶה בֵּין שְׁנֵיהֶם אִם לֹא שָׁלַח יָדוֹ בִּמְלֶאכֶת רֵעֵהוּ", שהמילים: "ונקרב בעל הבית אל האלוקים" מתייחסים לחובת שבועה. כן לומדים, מהמילים "אשר יאמר כי הוא זה": שחיוב השבועה חל על אדם שאומר "כזה אני חייב ולא יותר". המלבי"ם מסביר שהמילה "הוא" משמשת בלשון ניגוד, כלומר: בניגוד לטענת התובע על סך מסוים, השומר טוען שסך קטן יותר "הוא" הפקדון.
פסוקים אלו עוסקים בפקדון, אבל ההלכה משליכה מכאן לנושאים אחרים השנויים במחלוקת בין התובע לנתבע, כגון בהלוואה. בתלמוד ובראשונים קיימת מחלוקת על דרך הלימוד והיקף הדין: רבי חייא בר יוסף סבר ש"עירוב פרשיות כתוב כאן", כלומר, הפסוק "אשר יאמר כי הוא זה", המלמד על שבועה במודה במקצת, נאמר כאן בדרך אגב, ולאמיתו של דבר הוא קשור לפרשה העוסקת בדיני הלוואה (פסוק כד שם: "אם כסף תלוה את עמי..."). על פי דעה אחרת בתלמוד, של רבי יוחנן ורמי בר חמא, הפסוק "אשר יאמר כי הוא זה" מתייחס לפרשה בה הוא כתוב, פרשת הפיקדון. לפי דעה זו הרחבת הדין גם להלוואה היא על פי לימוד בבניין אב מפקדון למלווה, מאחר שהסברה נותנת שאין הבדל ביניהם בעניין זה.
טעם חיוב המודה במקצת בשבועה

רש"י כותב שבפקדון השומר חייב להישבע אפילו אם כפר לגמרי בטענת התובע ("כופר הכל"). הסיבה להבדל זה בין הלוואה לפקדון מוסברת בתלמוד: מאחר שהמלווה עשה טובה בהלוואתו, קיימת חזקה שאין אדם מעיז פניו בפני בעל חובו, ולכן הכופר בכל פטור, כי מן הסתם לא היה מעיז לכפור לגמרי בחוב אלא אם כן הצדק עמו. לעומת זאת כאשר הוא מודה במקצת ייתכן לשער שהוא מנסה להשתמט ולהתחמק באופן זמני מתשלום החוב במלואו, ולכן התורה הטילה עליו להישבע, כדי לזרז אותו לשלם הכל ומיד. אולם בפקדון המפקיד לא עשה טובה לשומר, ולכן השומר מסוגל להעיז פניו ולהכחיש לגמרי את קיומו של הפקדון, ולפיכך ראוי שיישבע אפילו כשכפר בכל. בעלי התוספות חולקים על רש"י, והוכיחו שגם בפקדון הכופר בכל פטור משבועה.
פרטי הדין > סכום התביעה וההודאה

במשנה נקצב ערך מינימלי לטענה שבה הנתבע כופר: שתי כסף, ואילו ההודאה צריכה להיות בערך מינימלי של פרוטה. נמצא שלקיום דין מודה במקצת התביעה המקורית צריכה להיות בסכום של לפחות שתי כסף ופרוטה. "שתי כסף" הם שתי מעות כסף, כל אחת מהן מקבילה למטבע המקראי "גרה". משקלן יחד: כשלושים ושתיים גרגירי שעורה, 1.4 גרם כסף. על פי ערך הכסף בימינו מדובר בסכום פעוט (כ- 2 ₪, נכון ל-2010), אך בימי קדם היה למטבעות אלו כח קנייה ניכר. ה"פרוטה" היא מטבע נחושת, שערכו ככסף במשקל חצי שעורה (1/40 גרם, נכון להיום - כמה אגורות חדשות).
המקור לסכום המינימלי לכפירה הוא הפסוק הנ"ל: "כי יתן איש אל רעהו כסף או כלים". מלשון הרבים "כלים" למדו חכמים שגם "כסף" האמור כאן יש בו ריבוי, שתי מטבעות כסף לפחות. סכום ההודאה לא נלמד מן הפסוק, אלא מן הדין הכללי שאין ערך לפחות משוה פרוטה.
פרטי הדין > החפצים הכלולים בתביעה

בפסוק נמנו דוגמאות לחפצים שעליהם נסובה התביעה: כסף, כלים, בעלי חיים, ועוד. מדוגמאות אלה למדו חכמים שאין משביעים אלא על חפצים ניידים ושיש להם ערך ממוני ממשי, בניגוד לקרקע, עבדים (שהושוו בלשון התורה לקרקע במובנים מסוימים), ושטרות חוב שאין להם ערך ממשי אלא רק כאסמכתא.
רש"ר הירש מסביר טעמה של הלכה זו: השבועה איננה רק אמצעי הרתעה, אלא מובנה מסירת הדין לידי שמים, שה' יתערב ויעשה דין בחפציו של זה אם שיקר בשבועתו. ממילא, הדבר אפשרי לגבי חפצים הטפלים לאדם ונחשבים כחלק ממנו ונתונים לשימושו ואף לכילויים על ידו, אם ירצה בכך. קרקע, לעומת זאת, איננה טפלה לאדם מסוים ונעשית כחלק מאישיותו; אדרבה, הוא עושה בה שימוש זמני, עד שיעבירנה לדור הבא. כמו כן העבד הוא אישיות בפני עצמו ואי אפשר להישבע עליו כאילו היה חפץ של אדונו.
פרטי הדין > הודאה ממין הטענה

כאשר הנתבע מודה בדבר שאינו כלול בתביעה - אינו כמודה במקצת. באשר למי שטענו בחיטים והודה לו בשעורים נחלקו תנאים: רבן גמליאל מחייב, וחכמים פוטרים. הדעה המקובלת היא שרבן גמליאל חולק על הכלל שנדרשת הודאה ממין הטענה. ברם, מהקשר המשנה משתמע שאף הוא מודה לכלל זה, וחייב בשעורים משום שהחשיב את החטים והשעורים כאותו מין לעניין זה, מאחר ששניהם מין תבואה.
פרטי הדין > "הילך"

כאשר המודה במקצת מוסר מיד את החלק שהוא מודה בו לידי התובע, נחלקו הדעות האם דינו כמודה במקצת. דעת רבי חייא שאף זהו מודה במקצת, והעובדה שמסר מיד את החלק שהודה בו איננה משנה את דינו. לעומת זאת רב ששת פוטר את הנתבע מלהישבע, מפני שכאשר הוא מוסר מיד את מה שהודה בו נמצא שחלק זה לא נזקק כלל להליך של תביעה והתדיינות בבית הדין, והדיון מתמקד רק במה שלא מסר לידי התובע, ובזה הרי הוא כופר בכל. עוד הסבר לפטור של רב ששת בהילך, הוא, שכאשר הנתבע משלם מיד מקצת מהכסף, אין לנו סברת "אישתמוטי קמישתמיט", והנתבע מחויב בשאר בגלל החזקה אין אדם תובע ולא לו (מאירי).
להלכה התקבלה הדעה ש"הילך" פטור. בהגדרה המדויקת של "הילך" נחלקו הדעות: לדעת רש"י מדובר במקרה שהנתבע מודה בחוב ואף אומר שלא השתמש כלל בכסף ההלוואה, והוא שמור אצלו. לדעת רוב הראשונים, אין זה משנה האם הנתבע השתמש בכספי ההלוואה או לא, אלא "הילך" הוא שכעת יש בידי הנתבע כסף, בעודנו עומד בפני בית הדין, והוא מוכן להשיבו לתובע לאלתר בפקדון הכל מודים שאין צורך שהחפץ יהיה כעת מוכן בידי הנתבע להשיבו לאלתר, ודי בכך שיאמר שהחפץ שמור אצלו וממתין לבעליו על מנת שייחשב "הילך" הפוטרו משבועה.
פרטי הדין > כשעדים מעידים על מקצת הטענה

כאשר הנתבע כופר בכל הטענה ועדים מאשרים את מקצתה (אך לא מכחישים את טענת התובע לגבי שאר התביעה), התובע זכאי לקבל את החלק שאותו אישרו העדים. לגבי שאר תביעתו, נחלקו בגמרא האם הדבר שקול כמודה במקצת, ולפיכך הנתבע ישבע על מנת להיפטר משארית התשלום, או שדינו ככופר הכל: מצד אחד עדותם של עדים היא הראיה החזקה ביותר, העדיפה על פני הודאת בעל הדין. מאידך, מאחר שהוכח שהנתבע שקרן ואף מעיז לכפור בכל התביעה, אין ערך לשבועתו ואף עדיף שלא להשביעו, מחשש שישבע לשקר. הלכה שדינו כמודה במקצת.
הנוהג בימינו

בימינו אין נוהגים להשביע. הבאים להתדיין בפני בית דין רבני חותמים מראש על הסכם לפיו הם מסמיכים את בית הדין להציע פשרה ביניהם, וכאשר בית הדין מחליט שעל פי דין התורה היה כאן צורך בשבועת מודה במקצת - הוא מציע פשרה בין הצדדים שבה יינתן משקל לעובדה שנדרשה כאן שבועה. מקובל במקרה זה שהפשרה תהיה על מחצית התביעה (בניגוד לשבועת היסת, שבה הפשרה המקובלת היא שליש התביעה בלבד). עם זאת, גובה הפשרה נקבע גם על פי התרשמות בית הדין מאמיתות הטענות, למרות שאין בידו ראיות מכריעות לכאן או לכאן.
הערות שוליים

↑  תלמוד בבלי, מסכת גיטין, דף נ"א, עמוד ב'.  זה לשיטת רבה. אבל לרבי חייא זוהי גזירת הכתוב, ולכן הוא מחייב את הנתבע גם כאשר עדים מעידים על המקצת, ובזה כמובן לא שייכת החזקה אין אדם מעיז פניו, שהרי הנתבע עצמו כפר בחוב כולו.
↑  ספר שמות, פרק כ"ב, פסוק י'
↑  מלבי"ם משפטים אות קנ.
↑  תלמוד בבלי, מסכת בבא קמא, דף ק"ו, עמוד ב'
↑  תוספות, מסכת בבא קמא, דף ק"ו, עמוד ב', ד"ה עירוב.
↑  מסכת בבא קמא, דף ק"ז, עמוד א'.
↑  במה דברים אמורים? אם טען שלא היו דברים מעולם. אם הוא מודה שהיה פקדון בידו, אבל טוען שאיננו אשם באובדנו (טענת "נאנסו"), חייב להישבע אפילו אם לא הודה במקצת; ובנקודה זו חולקת הדעה הבאה, שסוברת ש"כי הוא זה" נאמר גם בפקדון, ואם כן גם הטוען "נאנסו" אינו נשבע אלא אם כן הודה במקצת (שיטת ריב"א בתוספות בבבא קמא שם ד"ה עירוב, וזוהי הדעה המקובלת בראשונים).
↑  מסכת שבועות, פרק ו', משנה א'.
↑  זוהי ההלכה, אם כי הדבר שנוי במחלוקת אמוראים במסכת שבועות, דף ל"ט, עמוד ב', האם סך כל התביעה שתי כסף או סך הכפירה שתי כסף
↑  שמות שם.
↑  משנה, מסכת שבועות, פרק ו', משנה א'.
↑  משנה, מסכת שבועות, פרק ו', משנה ג'.
↑  תלמוד בבלי, מסכת בבא מציעא, דף ה', עמוד א', ותלמוד בבלי, מסכת בבא מציעא, דף ק', עמוד ב'.
↑  רבי מנחם המאירי שבועות לח, ב.
↑  תלמוד בבלי, מסכת בבא מציעא, דף ד', עמוד א'.
↑  שולחן ערוך, חושן משפט, סימן פ"ז, סעיף א'
↑  כך פסק בשולחן ערוך שם.
↑  ש"ך שם סעיף קטן ג
↑  בבא מציעא ג-ה.
↑  רש"י בבא מציעא ג, ב ד"ה דליכא
↑  שולחן ערוך, חושן משפט, סימן ע"ה, סעיף ד'
↑  פסקי דין ירושלים, חלק ג עמ' סח
↑  שו"ת דברי מלכיאל חלק ב סימן קלג
| המשפט העברי |
| --- | --- | --- |
| בית דין והדיינים | סמיכת זקנים • ערכאות של גויים • איגרות בית דין • איסור הטיית משפט • איסור שוחד • כבוד הבריות במשפט העברי |  |
| סדר הדין | לא תגורו מפני איש • בצדק תשפוט עמיתך • דרישה וחקירה • דין מרומה • אנן סהדי |  |
| תובע ונתבע | כתב סירוב • הודאת בעל דין |  |
| דיני ראיות | עדות • כיוון שהגיד שוב אינו חוזר ומגיד • עדים זוממים • פסולי עדות • לא תישא שמע שווא • אין עד נעשה דיין • נמצא אחד קרוב או פסול • שטר • סימנים • קול |  |
| דיני טענות | טענת ברי • ברי ושמא • ספק וודאי • קים לי • מרא קמא • כופר הכל • מודה במקצת • מיגו  • טענו חיטין והודה לו בשעורין • טוען וחוזר וטוען • הוחזק כפרן |  |
| פסק בית דין | הכרעת רוב בדיינים • המוציא מחברו עליו הראיה • יחלוקו • יהא מונח עד שיבוא אליהו • כל דאלים גבר • שודא דדייני • פשרה • עביד איניש דינא לנפשיה • הפקר בית דין הפקר • חזקת ממון • תפיסה • גוד או איגוד |  |
Red (Taylor's Version)

Red (Taylor's Version) (בעברית: אָדוֹם (הגרסה של טיילור)) הוא אלבום ההוצאה החוזרת השני של הזמרת-יוצרת האמריקאית טיילור סוויפט. האלבום יצא לאור ב-12 בנובמבר 2021 בהוצאת חברת התקליטים ריפבליק רקורדס. זהו אלבום הקלטה חוזרת של אלבום האולפן הרביעי של סוויפט, Red ‏(2012), והשני בסך הכול שלה, כשהקודם היה, Fearless (Taylor's Version), שיצא לאור באפריל 2021. Red (Taylor's Version) הוקלט במסגרת מחלוקת המאסטרס שלה.
רשימת הרצועות נחשפה ב-6 באוגוסט 2021, ובה אושרו שיתופי פעולה עם פיבי ברידג'רס, כריס סטייפלטון ואד שירן שנכללו באלבום כרצועות כספת ("From the Vault"); רצועות שהן שירים שנכתבו במקור עבור Red אך לא נכללו בו לבסוף. האלבום כולל את "Better Man" ‏(2016) ו-"Babe" ‏(2018), שנכתבו על ידי סוויפט ומאוחר יותר הוקלטו על ידי להקות מוזיקת הקאנטרי אמריקאיות ליטל ביג טאון ושוגרלנד, בהתאמה, סינגל הצדקה שלה "Ronan" מ-2012 והגרסה בת 10 הדקות של "All Too Well" (שנחשב לפופולרי בקרב מעריציה), שהיווה השראה לסרט הקצר של סוויפט מ-2021, All Too Well: The Short Film, שיצא לאקרנים ב-12 בנובמבר 2021, בסמוך לצאתו של, Red (Taylor's Version).
סוויפט וכריסטופר רו הפיקו את רוב Red (Taylor's Version), כשחלקו השני הופק על ידי ארון דסנר, ג'ק אנטונוף, פול מירקוביץ', אספיונז', טים בלאקסמית', דני די ואלווירה אנדרפיירד. שלבאק, דן וילסון, ג'ף באסקר, ג'קנייף לי ובוץ' ווקר חזרו גם הם להפיק את השירים שהוקלטו מחדש, אותם הפיקו קודם לכן ב-2012, כש-Red המקורי יצא לאור. המוזיקאים פיבי ברידג'רס וכריס סטייפלטון השתתפו בשניים משירי האלבום, לצד השתתפותם של גארי לייטבודי מסנואו פטרול ואד שירן.
עם יציאתו, זכה Red (Taylor's Version) לשבחים רבים מטעם מבקרי המוזיקה, שהעריצו את הביצועים הקוליים של סוויפט, את פרטי ההפקה ה"משופרים" ואת הרצועות החדשות. בביקורות תיארו אותו כאלבום פופ קלאסי, המשלב את שורשי הקאנטרי שלה, בשילוב סוגות כמו אלקטרוניקה, סינת'פופ ורוק, תוך עיסוק בדינמיקות שונות של אהבה, חיים וכאב לב. סוויפט קידמה את האלבום באמצעות הופעות בטלוויזיה ב-NBC. בהשראתו של "All Too Well", הסריטה וביימה את, All Too Well: The Short Film, שפורסם ביוטיוב ב-12 בנובמבר. הרצועה ה-26 מהאלבום, "I Bet You Think About Me" בהשתתפות סטייפלטון, נשלחה לרדיו קאנטרי בארצות הברית ב-15 בנובמבר 2021.
עם יציאת האלבום ההקלטה החוזרת, Red (Taylor's Version), קיבל שבחים רבים וזכה בכמה שיאי גינס עולם, ביניהם; השיר הארוך ביותר שהגיע למקום הראשון במצעד הבילבורד הוט 100 האמריקאי, לאחר צאת הסינגל "All Too Well (10 Minute Version). יתרה מזאת, ברגע צאת האלבום, כל 26 משירי האלבום הצליחו להתברג במצעד הבילבורד הוט 100. ב-2 בספטמבר 2022, האלבום חצה את רף 2 מיליארד ההשמעות בספוטיפיי, ונהפך לפרויקט השביעי של סוויפט אשר חוצה רף זה, וסוויפט נהפכת לאמן עם מספר הרב ביותר של אלבומים אשר חוצים רף זה של השמעות.
מוזיקה ומילים

סוויפט בחרה בזמרים-יוצרים האמריקאים פיבי ברידג'רס (מימין) וכריס סטייפלטון (משמאל) כמי שישתתף באלבום; ברצועות "Nothing New" ו-"I Bet You Think About Me".
Red (Taylor's Version) תואר כאלבום פופ, בו נעשה שימוש בכלי נגינה שונים שמותאמים לסוגה המוזיקלית של כל אחד משיריו, לצד אלמנטים אלקטרוניים וזאת, בנוסף לכך שהוא כולל שירי קאנטרי, סינת'פופ ושירי ארנה רוק. כל רצועות האלבום, למעט רצועות "מהכספת" ("from the Vault"), זהים מבחינה מוזיקלית להקלטות המקוריות שלהם משנת 2012, מלבד "Girl at Home", שמופק באופן שונה; לטענת המבקרים, תוארה כהפקת אלקטרופופ וסינת'פופ.
מוזיקה ומילים > שירים מתוך הכספת

רצועות 22–30 כונו כרצועות "מהכספת" ("from the Vault"), ונחשבות לשירים החדשים שנוספו ל-Red (Taylor's Version). "Better Man (Taylor's Version)" היא בלדת קאנטרי בה נעשה שימוש בבנג'ו. השיר עוסק בסוויפט, שמתארת את הכאב הכרוך בפרידה שאירעה כתוצאה ממערכת יחסים שהתפרקה. את השיר כתבה סוויפט בשנת 2016, עבור ליטל ביג טאון. "Babe (Taylor's Version)" הוא שיר סקא-פופ, בו נעשה שימוש בגיטרה, כלי מקלדת וכלי הקשה. המילים שלו מתארות את השלבים המוטעים במערכת יחסים מתפרקת.‏ "Message in a Bottle" היא רצועת דאנס קצבית, המאופיינת בסוגת הדאנס-פופ. "Nothing New" הוא דואט לו-פיי בהשתתפות פיבי ברידג'רס, עם מילים העוסקות בחוסר ביטחון סביב גילנות, הזדקנות, ו"ציפיות חברתיות לא הוגנות מנשים צעירות". "I Bet You Think About Me" הוא שיר קאנטרי מחוץ לחוק (אנ') עם קולות רקע שבוצעו בידי כריס סטייפלטון, ובו יש שימוש במפוחית. השיר עוסק במושא אהבה של מישהו.
"Forever Winter" הוא שיר פאוור פופ הנפתח עם צלילי כלי נשיפה ממתכת. השירה של סוויפט בשיר מאופיינת ב"ניואנסים, רחבי טווח", תוך שימוש בקרנות, חלילים וגיטרות. מבחינה לירית, "Forever Winter" נכתב על אדם שסוויפט לא יכולה להבין, אך מנסה להבין בכל זאת. "Run" הוא דואט אקוסטי, אינדי פולק בהשתתפות אד שירן. הוא מאופיין בצלילי גיטרה דומינטיים, בעוד שמילותיו מורכבות ממחוות רומנטיות. "The Very First Night" הוא שיר קאנטרי פופ ודאנס, שבו סוויפט מייחלת שתוכל לחזור אחורה בזמן כדי להפוך את הרגע למושלם. "All Too Well (10-minute version)" היא בלדה איטית המאופיינת בגיטרה בס. המילים שלו בעלות נושאים פמיניסטיים יותר בהשוואה לגרסה הערוכה, ומשלבות את הציטוט הפופולרי של ויליאם שייקספיר "סוף טוב הכול טוב".
הוצאה וקידום > עטיפה

עטיפת האלבום של Red (Taylor's Version) מציגה את טיילור סוויפט כשעל שפתיה שפתון אדום וזאת, בנוסף לכך שהיא לובשת מעיל מלחים (אנ') בצבע בז' ולראשה כובע דייג מקטיפה בצבע בורדו. כמו כן, ניתן לראותה יושבת בקבריולה מדגם שברולט משנת 1932, על רקע סתווי. המעצבת ג'נסה ליאונה עיצבה את הכובע, שהוצע למכירה באתר האינטרנט שלה. סוויפט עונדת גם טבעת אדומה מותאמת אישית בעטיפה, שעוצבה על ידי התכשיטנית קת'י ווטרמן; היא ענדה את טבעת החותם של ווטרמן, שהוענקה לה על ידי בתה, קלייר וינטר קיסלינגר, ב-2011, בזמן הקלטת Red המקורי (2012).
הוצאה וקידום > סינגל

הרצועה ה-26 מהאלבום, "I Bet You Think About Me", שהיא שיתוף הפעולה עם סטייפלטון ואחת מרצועות "מתוך הכספת", נשלחה לתחנות הרדיו הקאנטרי בארצות הברית ב-15 בנובמבר 2021, כסינגל מתוך האלבום.
הצלחה מסחרית ושיאים

כאשר Red (Taylor's Version) יצא, הפכה סוויפט לאישה הראשונה בכל הזמנים שהצליחה לצבור למעלה מ-100 מיליון השמעות בספוטיפיי ביממה אחת (צברה למעלה מ-122.9 מיליון השמעות), תוך שהצליחה לשבור שורה של שיאים בספוטיפיי במדינות שונות, ביניהן ארצות הברית והפיליפינים. האלבום נמכר בלמעלה מ-1.2 מיליון עותקים ברחבי העולם בשבוע הראשון שלו. כל רצועות האלבום דורגו בבילבורד גלובל 200, לצד "Enchanted"‏ (2010),‏ "Blank Space"‏ (2014) ו-"Wildest Dreams (Taylor's Version)" (2021), מה שהקנה לסוויפט סכום של 31 שירים שדורגו באותו השבוע (27 בנובמבר 2021); 25 מהם דורגו ב-100 העליונים. לפי חברה המייבאת נתוני מכירות מוזיקה נילסאן, נודע כי האלבום נהפך לאלבום הויניל השני בהיסטוריית הנילסאן עם הפתיחה השבועי הגדול ביותר עם 114 אלף מכירות עותקים, לאחר שהזמר האנגלי הארי סטיילס שבר את שיאה עם אלבומו Harry’s House עם 182 אלף עותקים. עם יציאת האלבום ההקלטה החוזרת, Red (Taylor's Version), קיבל שבחים רבים וזכה בכמה שיאי גינס עולם, ביניהם; השיר הארוך ביותר שהגיע למקום הראשון במצעד הבילבורד הוט 100 האמריקאי, לאחר צאת הסינגל "All Too Well (10 Minute Version). יתרה מזאת, ברגע צאת האלבום, כל 26 משירי האלבום הצליחו להתברג במצעד הבילבורד הוט 100. בפלטפורמת הזרמת המדיה ספוטיפיי, האלבום נהפך לאלבום הנשי המושמע ביותר ביממה אחת עם 90.8 מיליון השמעות, ושבר את שיאה הקודם של סוויפט יחד עם אלבומה Folklore, שעשת זאת עם 80.6 מיליון השמעות, בשנת 2020.
הצלחה מסחרית ושיאים > ארצות הברית

עם יציאתו, Red (Taylor's Version) שבר מספר שיאי סטרימינג. הוא צבר 90.8 מיליון השמעות בספוטיפיי בארצות הברית ביום הראשון לצאתו ובכך שבר את השיא של Folklore של סוויפט עצמה, שצבר 80.6 מיליון השמעות ביום הראשון להוצאתו. כל שירי האלבום הצליחו להיכנס למצעד היומי של ספוטיפיי ואפל מיוזיק. תוך חמישה ימים מיציאתו, Red (Taylor's Version) נמכר בלמעלה מ-500,000 יחידות שקולות לאלבומים, כולל 325,000 מכירות עותקים פיזיים, מה שסימן אותו לשבוע המכירות הגדול ביותר של אלבום ב-2021, כשהקודם שהחזיק בתואר היה Evermore של סוויפט (2020). מתוך המכירות הללו, 105,000 עותקים היו תקליטים; שיא של הכל הזמנים לשבוע מכירות התקליטים הגדול ביותר על פי נתוני MRC (השיא הוא החזיק בעבר על ידי Evermore). במקביל, סוויפט החזיקה בשלושת שבועות מכירות האלבומים הגדולים ביותר של 2021, עם Red (Taylor's Version), Evermore ו-Fearless (Taylor's Version).